Diari Oficial de la Generalitat Valenciana


Sumari del DOGV 8774, del 30-03-2020 (2020/2719)

ACORD de 13 de març de 2020, del Consell, de reconeixement com a centre valencià en l'exterior de l'associació Valencians UK.
-----------------------------------------------------------------------------------------------------------------------------

### Dades del document

Número de DOGV
:   8774

Data del DOGV
:   30-03-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/2719


Data del document
:   13-03-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Acord

Descriptors 

:   * Conselleria de Participació, Transparència, Cooperació i Qualitat Democràtica

ACORD de 13 de març de 2020, del Consell, de reconeixement com a centre valencià en l'exterior de l'associació Valencians UK. [2020/2719]  
La Llei 2/2015, de 2 d'abril, de Transparència, Bon Govern i Participació Ciutadana, estableix en l'article 52.5 que el procediment per al reconeixement dels centres valencians en l'exterior es desenvoluparà reglamentàriament.  
El Decret 94/2016, de 22 de juliol, del Consell, pel qual es regulen els centres valencians en l'exterior de la Comunitat Valenciana, estableix el procediment de reconeixement dels nous centres, que serà realitzat per acord del Consell amb un informe previ del Consell de Centres Valencians en l'Exterior, a sol·licitud de l'entitat interessada.  
  
L'associació Valencians UK va presentar sol·licitud de reconeixement com a centre valencià en l'exterior el 20 de març de 2019. L'entitat sol·licitant compleix els requisits exigits: estar legal i vàlidament constituïda com a entitat amb personalitat jurídica pròpia, d'acord amb l'ordenament jurídic del territori on està ubicada; incloure entre els seus objectius estatutaris bàsics el manteniment dels llaços culturals, socials i econòmics amb la Comunitat Valenciana; mantindre una estructura organitzativa i de funcionament intern compatible amb les normes i criteris democràtics; no perseguir una finalitat lucrativa en haver-se constituït com a associació sense ànim de lucre, i finalment, estar integrada per almenys deu persones.  
El Consell de Centres Valencians en l'Exterior, en reunió plenària celebrada a València el 26 de novembre de 2019, va informar favorablement per unanimitat dels membres presents, sobre la sol·licitud de reconeixement com a centre valencià en l'exterior de l'associació Valencians UK, en entendre que compleix tots els requisits exigits per la normativa vigent.  
De conformitat amb el que es disposa en els apartats 1 i 5 de l'article 6 del Decret 94/2016, correspon al Consell el reconeixement del centre valencià en l'exterior, mitjançant un acord que es publicarà en el Diari Oficial de la Generalitat Valenciana.  
En virtut de tot el que s'exposa, i fent ús de les facultats conferides per l'article 28 c) de la Llei 5/1983, de 30 de desembre, de la Generalitat, del Consell, a proposta de la consellera de Participació, Transparència, Cooperació i Qualitat Democràtica, el Consell, prèvia deliberació, en la reunió de 13 de març de 2020,  
  
  
ACORDA  
  
Reconéixer com a centre valencià en l'exterior a l'associació Valencians UK.  
  
València, 13 de març de 2020  
  
La consellera secretària  
MÓNICA OLTRA JARQUE